Tartu linn langetas toitlustusettevõtete
rendihindu kuni 30 protsenti, et uksed avatuks jääksid, ütles Tartu abilinnapea
Margus Hanson.
Aasta alguses laekus linnavalitsusse ligi kümme avaldust toitlustuskohtade rendihindade langetamiseks ja soovijatele tullakse vastu aasta lõpuni.
Kõige rohkem alandati restorani Istanbul rendihindu – 40 protsenti. Türgi restoran maksis varem ruutmeetri eest 375 krooni, mis oli kõigist teistest üürihindadest kõrgem. Valdavalt maksavad söögikohad Tartu raekoja platsis 200-250 krooni ruutmeetri eest.
Hanson ei nõustu, et rendihindade ülalhoidmine oleks suurte maksuvõlgadega toitlustuskohtade konkurentsi seisukohalt õiglasem. „Kui ettevõte peab pankrotti minema, siis ta seda ka läheb," ütles Hanson. Ta lisab, et linna eesmärk on siiski pigem ettevõtlust toetada.